text: El CF Palautordera manté el liderat mercès a l'1-3 del Publieco sobre la Peña los Amigos | BMpress21
  « Més de 300 persones omplen el Cercle per la primera edició del Sopar Musical | L'Handbol Vilamajor es complica la salvació i ara ja dependrà de tercers »
  La sorpresa de la jornada el cap de setmana passat va ser la derrota per 6-1 del CF Vilamajor B al camp del CE Bigues, un equip que veia de ser golejat pel FC Vallgorguina. Al minut 15 de partit, Dani Castro va obrir el marcador per als de Sant Antoni però el que semblava encarrilar el matx va acabar sent un miratge. Abans del descans, els locals van aconseguir donar la volta al marcador i el segon temps va ser un soliloqui del CE Bigues que va consumar la seva golejada. Amb tot, el Vilamajor conserva una meritòria cinquena posició a la classificació del grup.
  Per la seva banda, el Vallgorguina, que venia de golejar el CE Bigues, va ser en aquesta ocasió el golejat i va rebre un 5-1 en la seva visita al terreny de joc de la US Corró d'Amunt. Això malgrat l'equip va saber reaccionar al primer gol local amb la rèplica de Pascual, que va fer l'empat 1-1 al minut 28. A partir d'aquest moment, però, el Vallgorguina va ser la víctima del davanter local Torres, que en vint minuts de joc efectiu va aconseguir un hat-trick que va desfer qualsevol possibilitat de reacció dels vallgorguinencs. A 10 minuts del final va arribar el 5-1 amb el que va acabar el matx. El resultat fa que el Vallgorguina afronti el darrer tram de la competició des de la dotzena plaça de la taula classificatòria.
  Pel que fa al derbi del Baix Montseny de la darrera jornada, aquest va caure del costat del conjunt local del CF Sant Esteve de Palautordera, que es va imposar per 4-2 a la UE Faldes en un partit en que els de Sant Pere de Vilamajor va comparèixer amb tan sols nou jugadors. El matx va estar marcat per l'equilibri que va trencar a finals de la primera part Carrasco fent l'1-0 amb el que es va anar al vestidor. A la represa, el Sant Esteve va saltar amb més decisió a buscar els tres punts del partit i de seguida va tenir el reflex al marcador. Tot just començar, Bernat va fer el 2-0 i cinc minuts després ell mateix va fer pujar el 3-0 al marcador. Malgrat el Vallgorguina va semblar tenir el partit controlat va arribar la reacció de Faldes que, en tan sols cinc minuts, va aconseguir retallar les distàncies a 3-2 amb gols de Muñoz i Benítez. Al límit del temps, Albert Díaz va fer el 4-2 per al Sant Esteve.
  Posted on 8 Abril 2012 at 12:37 in Sant Antoni de Vilamajor, Sant Celoni, Sant Esteve de Palautordera, Sant Pere de Vilamajor, Santa Maria de Palautordera, Vallgorguina	| RSS feed You can	trackback	from your own site.